Tore Haugen

Tore Haugen (1931–2025) var en norsk jurist og politiker (H). Han var ordfører i Oppegård fra 1969 til 1975, fylkesordfører i Akershus fra 1980 til 1987 samt stortingsrepresentant fra 1989 til 1993.Erna Solberg: Tore Haugen (1931-2025) - Minneord i Aftenposten 5.juni 2025

Etter artium i 1950 og sersjantkurs i infanteriet tok han juridisk embedseksamen i 1958. Han studerte også ved Hague Academy of International Law og University of Illinois College of Law. Han fikk advokatbevilling i 1965. Haugen var dommerfullmektig ved Søre Sunnmøre sorenskriverembede før han i 1961 ble konsulent, senere kontorsjef og underdirektør i Prisdirektoratet i Oslo, hvor han hadde sitt virke til han avgikk med pensjon.90 års omtale i Aftenposten 1. oktober 2021

Haugen var ordfører i Oppegård kommune fra 1969 til 1975 og medlem av Akershus fylkesting. Etter at fylkestinget ble direktevalgt i 1975, var Haugen fylkesordfører i Akershus fra 1980 til 1987, deretter medlem av fylkesutvalget til han ble stortingsrepresentant i 1989. Han var også nestleder i Kommunenes Sentralforbund 1988–1989 og var styreformann i NSB og i Stor-Oslo Lokaltrafikk/Ruter.

Han var stortingsrepresentant fra Akershus 1989-1993 hvor han var medlem av samferdselskomiteen, deretter medlem av kommunal- og miljøvernkomiteen. Han var riksrevisor 1994-2002 og leder av Oslofjordens Friluftsråd  hvor han i 2005 ble utnevnt ti æresmedlem. 

Han var sønn av lærerne Hellik Haugen og Olga Sofie Sørum, som underviste ved Rom skole i Askim.

Referanser

 Eksterne lenker 



Kategori:Stortingsrepresentanter fra Høyre
Kategori:Stortingsrepresentanter for Akershus
Kategori:Stortingsrepresentanter 1989–1993
Kategori:Fylkesordførere i Akershus
Kategori:Ordførere i Oppegård
Kategori:Høyre-ordførere i Akershus
Kategori:Norske embets- og tjenestemenn
Kategori:Fylkesordførere fra Høyre
Kategori:personer fra Askim kommune